Document ID: /roh_data/filtered/fineweb-2-filterrobots_roh.jsonl.gz/29656

Il president dals Stadis Unids Barack Obama ha nominà ses candidat per il post vacant al «Supreme Court», il tribunal suprem dals Stadis Unids. Il giurist Merrick Garland duaja succeder al derschader federal barmier Antonin Scalia che valeva sco fitg conservativ.
Garland è il mument derschader a la dretgira d'appellaziun a Washington e vala sco moderà.
Sin il candidat spetga però in grond obstachel, perquai che l'ultim pled ha il senat. E quel vegn dominà dals republicans. Impurtants republicans pretendan che pir il successur dad president Obama duaja decider davart il post vacant.
RR novitads 18:00